CELEX: 32014D0834
Language: et
Date: 2014-11-25 00:00:00
Title: 2014/834/EL: Komisjoni rakendusotsus, 25. november 2014 , milles käsitletakse teatavaid ajutisi kaitsemeetmeid seoses kõrge patogeensusega linnugripi alatüübiga H5N8 Ühendkuningriigis (teatavaks tehtud numbri C(2014) 9127 all)  EMPs kohaldatav tekst

27.11.2014   
            
            
               ET
            
            
               Euroopa Liidu Teataja
            
            
               L 341/28
            
         KOMISJONI RAKENDUSOTSUS,
   25. november 2014,
   milles käsitletakse teatavaid ajutisi kaitsemeetmeid seoses kõrge patogeensusega linnugripi alatüübiga H5N8 Ühendkuningriigis
   
      
         (teatavaks tehtud numbri C(2014) 9127 all)
      
   
   (Ainult ingliskeelne tekst on autentne)
   (EMPs kohaldatav tekst)
   
      (2014/834/EL)
   
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 11. detsembri 1989. aasta direktiivi 89/662/EMÜ veterinaarkontrollide kohta ühendusesiseses kaubanduses seoses siseturu väljakujundamisega, (1) eriti selle artikli 9 lõiget 4,
   võttes arvesse nõukogu 26. juuni 1990. aasta direktiivi 90/425/EMÜ, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle, (2) eriti selle artikli 10 lõiget 4,
   ning arvestades järgmist:
   
               (1)
            
            
               Linnugripp on lindude nakkav viirushaigus, millesse võivad nakatuda ka kodulinnud. Kodulindude nakatumisel linnugripiviirustesse avaldub haigus peamiselt kahes vormis, mida eristatakse nende virulentsuse järgi. Madala patogeensusega vorm põhjustab tavaliselt ainult kergeid sümptomeid, kõrge patogeensusega vormi tagajärjeks on aga enamiku kodulinnuliikide puhul lindude väga kõrge suremus. Kõnealusel haigusel võib olla ränk mõju kodulinnukasvatuse tasuvusele.
            
         
               (2)
            
            
               Linnugrippi leitakse peamiselt lindudelt, kuid teatavatel asjaoludel võib nakkust esineda ka inimestel, kuigi selle risk on üldiselt väga madal.
            
         
               (3)
            
            
               Linnugripi puhangu korral on oht, et haigusetekitaja võib levida muudesse ettevõtetesse, kus kasvatatakse kodu- või muid vangistuses peetavaid linde. Selle tulemusel võib see eluslindudega või nende toodetega kauplemise tagajärjel levida ühest liikmesriigist muudesse liikmesriikidesse ja kolmandatesse riikidesse.
            
         
               (4)
            
            
               Nõukogu direktiiviga 2005/94/EÜ (3) on kehtestatud teatavad ennetusmeetmed, mille eesmärk on linnugripi järelevalve ja varane avastamine, ning minimaalsed tõrjemeetmed, mida kohaldatakse selle haiguse puhkemisel kodu- või muude vangistuses peetavate lindude puhul. Selles direktiivis on sätestatud kaitse- ja järelevalvetsoonide kehtestamine kõrge patogeensusega linnugripi puhangu puhul.
            
         
               (5)
            
            
               Pärast Ühendkuningriigi teadet kõrge patogeensusega linnugripi alatüübi H5 puhkemisest 16. novembril 2014 Ühendkuningriigi East Riding of Yorkshire'i omavalitsusüksuses asuvas aretuspartide kasvatusega tegelevas ettevõttes võeti vastu komisjoni rakendusotsus 2014/807/EL (4).
            
         
               (6)
            
            
               Rakendusotsuses 2014/807/EL on sätestatud, et Ühendkuningriigi poolt kooskõlas direktiiviga 2005/94/EÜ kehtestatud kaitse- ja järelevalvetsoonid peavad hõlmama vähemalt kõnealuse rakendusotsuse lisas kaitse- ja järelevalvetsoonidena loetletud piirkondi. Rakendusotsust 2014/807/EL kohaldatakse kuni 22. detsembrini 2014.
            
         
               (7)
            
            
               Ajutised kaitsemeetmed, mis kehtestati pärast haiguspuhangu algust Ühendkuningriigis, on nüüdseks alalises taime-, looma-, toidu- ja söödakomitees läbi vaadatud.
            
         
               (8)
            
            
               Selleks, et hoida ära tarbetute häirete tekkimine liidusiseses kaubanduses ja põhjendamatute kaubandustõkete kehtestamine kolmandate riikide poolt, on vaja liidu tasandil määratleda Ühendkuningriigis kehtestatud kaitse- ja järelevalvetsoonid koostöös selle liikmesriigiga ja kehtestada kõnealuste piirkondade kehtivusaeg.
            
         
               (9)
            
            
               Selguse huvides tuleks rakendusotsus 2014/807/EL kehtetuks tunnistada.
            
         
               (10)
            
            
               Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Ühendkuningriik tagab, et vastavalt direktiivi 2005/94/EÜ artikli 16 lõikele 1 kehtestatud kaitse- ja järelevalvetsoonid hõlmavad vähemalt piirkondi, mis on loetletud käesoleva otsuse lisa A ja B osas.
   Artikkel 2
   Rakendusotsus 2014/807/EL tunnistatakse kehtetuks.
   Artikkel 3
   Käesolev otsus on adresseeritud Suurbritannia ja Põhja-Iiri Ühendkuningriigile.
   
      Brüssel, 25. november 2014
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT L 395, 30.12.1989, lk 13.
   
      (2)  EÜT L 224, 18.8.1990, lk 29.
   
      (3)  Nõukogu direktiiv 2005/94/EÜ, 20. detsember 2005, linnugripi tõrjet käsitlevate ühenduse meetmete ning direktiivi 92/40/EMÜ kehtetuks tunnistamise kohta (ELT L 10, 14.1.2006, lk 16).
   
      (4)  Komisjoni rakendusotsus 2014/807/EL, 17. november 2014, milles käsitletakse teatavaid ajutisi kaitsemeetmeid seoses kõrge patogeensusega linnugripi alatüübiga H5 Ühendkuningriigis (ELT L 332, 19.11.2014, lk 41).
   
      LISA
      A OSA
      Artiklis 1 osutatud kaitsetsoon:
      
                  ISO riigikood
               
               
                  Liikmesriik
               
               
                  Kood
                  (võimaluse korral)
               
               
                  Nimi
               
               
                  Kohaldamise lõppkuupäev kooskõlas direktiivi 2005/94/EÜ artikliga 29
               
            
                  UK
               
               
                  Ühendkuningriik
               
               
                  ADNSi kood
               
               
                  Piirkond:
               
               
                  12.12.2014
               
            
                   
               
               
                   
               
               
                  00053
               
               
                  Omavalitsusüksuse East Riding of Yorkshire osa, mis asub kolme kilomeetri raadiuses ristkoordinaadist TA0654959548. Kasutatakse ristkoordinaatide süsteemi Ordnance Survey Landranger 1:100 000 seeriat.
               
               
                   
               
            B OSA
      Artiklis 1 osutatud järelevalvetsoon:
      
                  ISO riigikood
               
               
                  Liikmesriik
               
               
                  Kood
                  (võimaluse korral)
               
               
                  Nimi
               
               
                  Kohaldamise lõppkuupäev kooskõlas direktiivi 2005/94/EÜ artikliga 31
               
            
                  UK
               
               
                  Ühendkuningriik
               
               
                  ADNSi kood
               
               
                  Piirkond:
               
               
                  21.12.2014
               
            
                   
               
               
                   
               
               
                  00053
               
               
                  Omavalitsusüksuse East Riding of Yorkshire osa, mis asub väljaspool eespool kirjeldatud kaitsetsooni ja kümne kilomeetri raadiuses ristkoordinaadist TA0654959548. Kasutatakse ristkoordinaatide süsteemi Ordnance Survey Landranger 1:100 000 seeriat.